**Luna este schimbată**

*Emaanastasia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Luna este schimbată

Azi luna lunecă a gheață

Pe trei cărări de infinit,

Pe culmile-ntinse de ceață

Și drumul șters nedefinit.

În păr își strânge ca o floare

O repetare de prezent

Cu trei miresme de cicoare

Din firul viselor absent.

De ce stă-mbrățișată vina

Nu am știut și nu voi ști,

Dar luna își păstrează tina

În răsăririle de-o zi.

O! Dulceața razei trecătoare

Mi se coboară la ferești,

Însă miresmele din soare

Mă poartă-n straie îngerești.

Și-n diminețile arvună,

Luate din calendarul tău,

Parfumul zilei se adună;

Ca soarele prea copt în hău.

Ce cu privirea creponată

Privește galeș ca o stea

Care-a rămas încercănată

Când inima ploii bătea.

Că pe vitraliile firii:

I-au înflorit tăceri de vis

Și pe speranțele iubirii;

Petalele de Paradis.

Dar luna care e absentă

E-n luna ta din calendar

Unde iubirea e prezentă

Pe ziua plină ca un dar.

Iar toate cele ce mi-ai spus;

Rămân în munții de speranțe

Purtând uitarea ce-a adus,

În suflet: Marile distanțe.

O! Visul iarăși mi se-arată;

E-n haină de mărgăritar

Și văd că luna e schimbată,

În portul ei: de ochi cleștar.